stanford-oval/wikipedia huggingface dataset:
Kozan

| Kozan (Sis) |
| --- | --- |


 Kozan
 Koordinaatit: 37°27′N, 35°48′E 
Valtio:  Turkki
Maakunta:  Adana
muinainen Sis:  3000 eaa.
nykyinen Kozan:  1870
Hallinto:  
 – Pormestari:  Musa Öztürk
 – piirikunnan kuvernööri:  Avni Suun
Pinta-ala  (Kozanin piirikunta):  
 – Kokonaispinta-ala:  1872,56 km²
Väkiluku (2012):  127,926
 – Metropolialue:  79,943
Postinumero:  01xx
Suuntanumero(t):  0322
 
 http://www.kozan.gov.tr/ 
Infobox OKVirheellinen NIMI-arvo: 
Kozan (aikaisemmin Sis) on kaupunki Turkin Adanan maakunnassa. Se sijaitsee sisämaassa lähellä Välimeren rannikkoa Kilgenjoen varrella. Se on myös samannimisen piirikunnan pääkaupunki. Taurusvuoret kohoavat sen pohjoispuolella.
Kaupungin muinainen nimi oli Sis tai Siskia. Se oli 1000-luvulla armenialaisten asuttama kaupunki ja Kilikian armenialaisvaltion keskus. Se oli vahva kristillisyyden keskus piispanistuimineen ja linnoineen. Tuolloin Sis länsimaalaistui ja ranskalaistui vahvasti. Ottomaanivalta alkoi alueella 1300-luvulla, mutta silloinkin Sis pysyi omaleimaisena ja sen uskonnollinen vapaus säilyi. Niinpä kansanparantajat työskentelivät paikallisten jäsenkorjausoppien ja luonnonlääkinnän avulla. Vielä 1900-luvun alussa kaupungin asukkaiden enemmistö oli armenialaisia, mutta suuri osa heistä surmattiin armenialaisten kansanmurhassa vuonna 1915. Turkin tappio ensimmäisessä maailmansodassa merkitsi sitä, että Kilikia oli ranskalaisjoukkojen valvonnassa joulukuusta 1918 lokakuuhun 1921. Tänä aikana armenialaisten sallittiin palata Kozaniin. Tosin useilla vastaavilla alueilla armeinialaiset karkotettiin uudelleen, kun Turkki sai päätösvallan takaisin itselleen, joten näin lienee tapahtunut Kozanissakin. Lausannen sopimus palautti alueen hallinnan Turkille.
Aiheesta muualla

Kuvia tai muita tiedostoja aiheesta Kozan Wikimedia Commonsissa
Kaupungin verkkosivut (turkiksi)
Koulupoikia (elokuva)

| Koulupoikia> A Pál-utcai fiúk |
| --- | --- |

Ohjaaja:  Zoltán Fábri
Käsikirjoittaja:  Zoltán Fábri, Endre Bohem
Tuottaja:  Endre Bohem
Säveltäjä:  Emil Petrovics
Kuvaaja:  György Illés
Leikkaaja:  Mária Szécsényi
Tuotantosuunnittelija:  József Romvári
Pukusuunnittelija:  Judit Schäffer (käännä suomeksi)
Valmistustiedot
Valmistusmaa:  Unkari Yhdysvallat
Tuotantoyhtiö:  Mafilm, 20th Century Fox
Levittäjä:  Mokép
Ensi-ilta:  1969
Kesto:  110 minuuttia
Alkuperäiskieli:  unkari
Aiheesta muualla
IMDb 
Elonet
AllMovie
Infobox OKNimi-testi OK: 
Koulupoikia (unk. A Pál-utcai fiúk, engl. The Boys of Paul Street) on Zoltán Fábrin ohjaama draamaelokuva vuodelta 1969. Ferenc Molnárin samannimiseen romaaniin perustuva elokuva on sodanvastainen allegoria, jossa 1900-luvun alun nuorisojengit taistelevat tyhjästä tontista Budapestissa. Amerikkalais-unkarilaisena yhteistuotantona tehty elokuva näyteltiin englanniksi ja jälkiäänitettiin muun muassa unkariksi.
Elokuva oli parhaan vieraskielisen elokuvan Oscar-palkintoehdokkaana.
Näyttelijät

| 0 | 1 | 2 |
| --- | --- | --- |
|  Mari Törőcsik  | … |  Nemecsek anyja   |
|  Sándor Pécsi  | … |  Rácz tanár úr   |
|  László Kozák  | … |  Janó   |
|  Anthony Kemp  | … |  Nemecsek Ernő   |
|  William Burleigh  | … |  Boka   |
|  John Moulder-Brown  | … |  Geréb   |
|  Robert Efford  | … |  Csónakos   |
|  Mark Colleano  | … |  Csele   |
|  Gary O'Brien  | … |  Weisz   |
|  Martin Beaumont  | … |  Kolnay   |
|  Paul Bartleft  | … |  Barabás   |
|  Earl Younger  | … |  Leszik   |
Muita filmatisointeja

Molnárin romaanin pohjalta on tehty puolen tusinaa muutakin elokuvaa mykkäelokuvien aikakaudelta alkaen, uusimpina italialainen ja unkarilainen televisioelokuva vuosilta 2003 ja 2005.
Aiheesta muualla

Koulupoikia (elokuva) Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Boys of Paul Street
Käännös suomeksi
Sorsajärvi (Varkaus)

| Sorsajärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Savo
Kunnat:  Varkaus
Koordinaatit:  62°18′24″N, 28°09′51″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.211.1.084
Mittaustietoja
Pinnankorkeus:  103,4 m 
Rantaviiva:  6,04 km 
Pinta-ala:  0,65 km² 
Tilavuus:  0,0048 km³ 
Keskisyvyys:  7,35 m 
Suurin syvyys:  32,3 m 
Saaria:  2
 fiSorsajärvi 
Sorsajärvi on paikoin syvä metsäjärvi Varkaudessa Pohjois-Savon eteläosassa. Sen pinta-ala on 65 hehtaaria. Etäisyys Kuopiosta on 69 kilometriä eteläkaakkoon.
Maantiede

Sorsajärven pituus kaakosta luoteeseen on kaksi kilometriä. Itäosa on länsiosaa leveämpi. Ainoa nimetty lahti on järven itäisimmässä osassa sijaitseva Mustalahti. Noin neljäsosa Sorsajärvestä on vähintään kymmenen metriä syvä. Järven itäosa on länsiosaa syvempi ja syvin kohta, 32 metriä, sijaitsee järven itäisimmässä osassa. Järven länsiosassa on 10–12-metrisiä syvänteitä.
Sorsajärven saariluku on kaksi. Saaret ovat pieniä ja niillä ei ole karttanimiä. Sorsajärveä ympäröi metsämaa, rannoilla on harvakseltaan pientaloja. Sorsajärvi laskee etelään järven eteläisimmästä osasta alkavaa ojaa pitkin.
Sorsajärven vesitilavuus on 4 799 000 kuutiometriä.
Sorsajärvi (04.211.1.084) kuuluu Haukiveden lähialueeseen (04.211), joka on kolmannen jakovaiheen vesistö Vuoksen vesistössä (04). Toinen jakovaihe on Haukiveden alue (04.21) ja ensimmäinen on Haukiveden–Kallaveden alue (04.2). Haukiveden lähialueeseen kuuluu 128 vähintään hehtaarin laajuista järveä, kolme niistä on yli neliökilometrin laajuisia. Laajin on Saimaaseen kuuluva Haukivesi, toiseksi laajin on Palvalahti jota seuraa Kosulanlampi ja Suuri Tiemasjärvi. Sorsajärvi on viidenneksi laajin.
Varkauden Sorsajärvi on laajin Suomen kahdeksasta Sorsajärvestä.
Sorsalinnut

| Sorsalinnut |
| --- | --- |
 Merihanhi (Anser anser)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes  Wagler, 1831

Heimot
 Romiskot (Anhimidae)  Puuhanhet (Anseranatidae)  Sorsat (Anatidae)  Dromornithidae †  Presbyornithidae † 
Katso myös
   Sorsalinnut Wikispeciesissä   Sorsalinnut Commonsissa 
Infobox OKNimi-testi OK: 
Sorsalinnut (Anseriformes) on lintulahko, jonka edustajat ovat sopeutuneet hyvin vedessä elämiseen. Sorsalinnut jaetaan sorsiin (Anatidae), romiskoihin (Anhimidae) ja puuhanhiin (Anseranatidae). Kaikki Suomessa esiintyvät sorsalinnut kuuluvat sorsien heimoon, romiskoja on vain Etelä-Amerikassa ja puuhanhia Australiassa ja Uudessa-Guineassa.
Useimpien sorsalintulajien koiraat ovat suurimman osan vuotta näyttävän näköisiä. Naarailla on ympäri vuoden huomiota herättämätön suojaväritys. Yleensä naaraat huolehtivat pesueista yksin.
Kirjallisuutta

Dick Forsman, Hannu Pietiäinen, Jörgen Palmgren, Olli Järvinen. Suomen sorsalinnut - määritysopas. Lintutieto 1983.
Kauppinen, Jukka 1980: Sorsalintujen pesivän kannan laskentametodeista ja niiden virhelähteistä. - Lintumies 2.1980 s. 74–82. LYL.
Kyyntähkät

| Kyyntähkät |
| --- | --- |
 Tanakyyntähkä (Parapholis strigosa)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Kyyntähkät Parapholis  C.E.Hubb.
Katso myös
   Kyyntähkät Wikispeciesissä   Kyyntähkät Commonsissa 
Infobox OKNimi-testi OK: 
Kyyntähkät (Parapholis) on heinäkasvien (Poaceae) heimoon kuuluva kasvisuku. Sukuun kuuluu kuusi tai seitsemän lajia. Piiskaheinät (Hainardia) voidaan yhdistää kyyntähkiin.
Lajeja

Parapholis cylindrica – piiskakyyntähkä, syn. piiskaheinä (Hainardia cylindrica)
Parapholis filiformis
Parapholis gracilis
Parapholis incurva – sirppikyyntähkä
Parapholis marginata
Parapholis pycnantha – tikkukyyntähkä
Parapholis strigosa – tanakyyntähkä
Aiheesta muualla

Suomen Lajitietokeskus: Kyyntähkät (Parapholis)
Finto: Kassu – Kasvien suomenkieliset nimet: Parapholis
ITIS: Parapholis (englanniksi)
United States Department of Agriculture (USDA): Parapholis (englanniksi)
Flora of China: Parapholis (englanniksi)
Soul Corner

Soul Corner on kitaristi Aki Virtasen yhtye, joka on perustettu 1999. Yhtyeen perustajajäseniä ovat Virtasen lisäksi Marko Roiha (basso) ja Timo Vehmas (rummut). Vuodesta 2005 lähtien yhtyeen laulajana on toiminut Juha "Izzi the Snake" Uronen ja vuodesta 2006 alkaen bassoa on soittanut TT Weasel (ex-Pushrods).
Soul Corner soittaa Aki Virtasen säveltämiä kappaleita, jotka ovat luokiteltavissa vaihtoehtometalliksi[lähde? ]. Yhtyeen tuotantoa on julkaistu vuoden 2006 omakustanteella Twilight Report. Se yhdistelee musiikkityylejä keskenään, kuten heavy metallia, punkkia, jazzia ja bluesia.
Soul Cornerin uusin albumi Partners in Crime julkaistiin syyskuussa 2008. Albumilla esiintyy myös vierailijoita Suomesta, Yhdysvalloista ja Turkista, muun muassa laulaja Liz Aday.
Soul Corner on julkaissut musiikkivideot "Going Down" (2008) ja "HATE" (2009), jolla yhtyeen kanssa esiintyy Liz Aday.
Aiheesta muualla

Soul Cornerin kotisivut (Arkistoitu – Internet Archive)
Kesäolympialaiset 1968

Vuoden 1968 kesäolympialaiset järjestettiin Méxicossa Meksikossa 12. lokakuuta 1968 – 27. lokakuuta 1968.
Kisat ovat korkeimmalla koskaan pidetyt olympialaiset (2 700 metriä merenpinnasta). Tämä vaikutti tulostasoon osin heikentävästi (kestävyyslajit), toisaalta ohuen ilman ansiosta tehtiin haamutuloksia, kuten Bob Beamonin pituushypyssä hyppäämä 890 cm.
Olympiakisoja varjostivat niin kansainvälispoliittiset kuin Meksikon sisäpoliittisetkin tekijät. Yleismaailmallista ilmapiiriä kiristivät jo usean vuoden ajan käyty Vietnamin sota ja Neuvostoliiton johdolla elokuussa 1968 suoritettu Tšekkoslovakian miehitys. Itse kisojen kannalta vakavin uhka oli sisäpoliittinen. Pääkaupungissa Méxicossa puhkesi vakavia opiskelijalevottomuuksia syyskuussa 1968, ja armeija miehitti kaupungin yliopiston. Mielenosoitukset päättyivät 2. lokakuuta tapahtuneeseen Tlatelolcon verilöylyyn, jossa sai surmansa 260 ja loukkaantui liki 1 200 ihmistä. Kaikesta huolimatta olympialaiset päästiin aloittamaan suunnitellusti, ja itse kisat olivat monessa suhteessa ennätykselliset. Osallistujamaita oli ensimmäisen kerran yli sata, kaikkiaan 112, ja yli 5 500 urheilijaa kilpaili 172 lajissa. Eri lajeissa syntyi 47 maailmanennätystä ja 164 olympiaennätystä.
Valintaprosessi

México voitti äänestyksessä isännyydestä Detroitin, Buenos Airesin ja Lyonin.
| Äänestystulokset 18>  lokakuuta 1963 Baden-Baden, Saksa |
| --- | --- | --- | --- | --- | --- | --- | --- |
| Kaupunki | Maa | Kierros 1 |  |  |  |  |  |
| México |  Meksiko | 30 |  |  |  |  |  |
| Detroit |  Yhdysvallat | 14 |  |  |  |  |  |
| Lyon |  Ranska | 12 |  |  |  |  |  |
| Buenos Aires |  Argentiina | 2 |  |  |  |  |  |
Lajit

Mexicon kesäolympialaisten ohjelmassa oli 172 kilpailutapahtumaa 20 urheilulajissa.
| 0 | 1 | 2 |
| --- | --- | --- |
|   Ammunta   Jalkapallo   Koripallo   Lentopallo   Maahockey   Melonta   Miekkailu  |   Nykyaikainen viisiottelu   Nyrkkeily   Paini   Painonnosto   Purjehdus   Pyöräily   Ratsastus  |   Soutu   Uimahypyt   Uinti   Vesipallo   Voimistelu   Yleisurheilu  |
Lajit > Näytöslajit

Pelota
Tennis
Osallistuneet maat

Vuoden 1968 kesäolympialaisiin osallistui 112 maata.
| 0 | 1 | 2 | 3 |
| --- | --- | --- | --- |
|   Afganistan   Alankomaat   Alankomaiden Antillit   Algeria   Argentiina   Australia   Bahama   Barbados   Belgia   Bermuda   Bolivia   Brasilia   Brittiläinen Honduras   Bulgaria   Burma   Ceylon   Chile   Costa Rica   Dominikaaninen tasavalta   Ecuador   El Salvador   Espanja   Etelä-Korea   Etiopia   Fidži   Filippiinit   Ghana   Guatemala  |   Guinea   Guyana   Honduras   Hongkong   Indonesia   Intia   Irak   Iran   Irlanti   Islanti   Iso-Britannia   Israel   Italia   Itä-Saksa   Itävalta   Jamaika   Japani   Jugoslavia   Kamerun   Kanada   Kenia   Keski-Afrikan tasavalta   Kolumbia   Kongo-Kinshasa   Kreikka   Kuuba   Kuwait   Libanon  |   Libya   Liechtenstein   Luxemburg   Länsi-Saksa   Madagaskar   Malesia   Mali   Malta   Marokko   Meksiko   Monaco   Mongolia   Neuvostoliitto   Nicaragua   Niger   Nigeria   Norja   Norsunluurannikko   Pakistan   Panama   Paraguay   Peru   Portugali   Puerto Rico   Puola   Ranska   Romania   Ruotsi  |   Sambia   San Marino   Senegal   Sierra Leone   Singapore   Sudan   Suomi   Suriname   Sveitsi   Syyria   Tansania   Tanska   Taiwan   Thaimaa   Trinidad ja Tobago   Tšad   Tšekkoslovakia   Tunisia   Turkki   Uganda   Unkari   Uruguay   Uusi-Seelanti   Venezuela   Vietnam   Yhdistynyt arabitasavalta   Yhdysvallat   Yhdysvaltain Neitsytsaaret  |
Mitalitaulukko

Kisojen selvästi menestyksekkäimmät maat olivat Yhdysvallat ja Neuvostoliitto. Isäntämaa Meksiko oli 15:s.
| Vuoden 1968 kesäolympialaisten mitalitaulukko> Sija | Vuoden 1968 kesäolympialaisten mitalitaulukko> Maa | Vuoden 1968 kesäolympialaisten mitalitaulukko> Kultaa | Vuoden 1968 kesäolympialaisten mitalitaulukko> Hopeaa | Vuoden 1968 kesäolympialaisten mitalitaulukko> Pronssia | Vuoden 1968 kesäolympialaisten mitalitaulukko> Yhteensä |
| --- | --- | --- | --- | --- | --- |
| 1 |  Yhdysvallat | 45 | 28 | 34 | 107 |
| 2 |  Neuvostoliitto | 29 | 32 | 30 | 91 |
| 3 |  Japani | 11 | 7 | 7 | 25 |
| 4 |  Unkari | 10 | 10 | 12 | 32 |
| 5 |  Itä-Saksa | 9 | 9 | 7 | 25 |
| 6 |  Ranska | 7 | 3 | 5 | 15 |
| 7 |  Tšekkoslovakia | 7 | 2 | 4 | 13 |
| 8 |  Länsi-Saksa | 5 | 11 | 10 | 26 |
| 9 |  Australia | 5 | 7 | 5 | 17 |
| 10 |  Iso-Britannia | 5 | 5 | 3 | 13 |
| 11 |  Puola | 5 | 2 | 11 | 18 |
| 12 |  Romania | 4 | 6 | 5 | 15 |
Tapahtumia

Ensimmäistä kertaa Saksan demokraattinen tasavalta ja Saksan liittotasavalta osallistuivat olympialaisiin omilla joukkueillaan. Vuoden 1952 kisoihin DDR ei ollut osallistunut, vuosina 1956, 1960 ja 1964 molemmilla Saksoilla oli yhteinen joukkue.
Yhdysvaltalainen kiekonheittäjä Al Oerter voitti ensimmäisenä yleisurheilijana olympiakultaa neljässä peräkkäisessä olympialaisissa.
Bob Beamon hyppäsi pituushypyssä 890 cm, joka paransi maailmanennätystä 55 senttimetrillä. Ennätys pysyi voimassa vuoteen 1991 saakka.
Kolmiloikassa kolme eri hyppääjää paransi maailmanennätystä viidesti kisojen aikana.
Yhdysvaltalainen korkeushyppääjä Dick Fosbury voitti korkeushypyn ensimmäistä kertaa kehittämällään floppaustyylillä.
Yhdysvaltalainen Tommie Smith alitti 200 metrin juoksussa ensimmäisenä 20 sekunnin haamurajan (19,83 s).
200 metrin palkintojenjaossa Tommie Smith ja John Carlos protestoivat mustien huonoa asemaa Yhdysvalloissa painamalla päänsä alas ja nostamalla toisen käden ylös kansallislaulun soidessa. Heidät erotettiin olympiajoukkueesta.
Tšekkoslovakialainen telinevoimistelija Věra Čáslavská voitti kisoissa neljä kultaa.
Yhdysvaltalainen Debbie Meyer oli ensimmäinen uimari, joka voitti samoissa olympiakisoissa kolme henkilökohtaista kultamitalia. Hän voitti 200, 400 ja 800 metrin vapaauintimatkat.
Ruotsalainen viisiottelija Hans-Gunnar Liljenwall oli olympiahistorian ensimmäinen urheilija, jonka suoritus hylättiin dopingin käytön seurauksena. Liljenwall oli käyttänyt alkoholia ennen kisasuoritustaan.
Aiheesta muualla

Kuvia tai muita tiedostoja aiheesta Kesäolympialaiset 1968 Wikimedia Commonsissa
YLE Elävä arkisto: Mellakat edelsivät Meksikon kisoja
Kesäolympialaisten 1968 lajit ja kilpailutapahtumat
Ammunta | Jalkapallo | Koripallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Pelota (Näytöslaji) | Purjehdus | Pyöräily | Ratsastus | Soutu | Tennis (Näytöslaji) | Uimahypyt | Uinti | Vesipallo | Voimistelu | Yleisurheilu
Valtiot kesäolympialaisissa 1968
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Afrikka |  Algeria |  Etiopia |  Ghana |  Guinea |  Kamerun |  Kenia |
| Afrikka |  Keski-Afrikan tasavalta |  Kongo-Kinshasa |  Libya |  Madagaskar |  Mali |  Marokko |
| Afrikka |  Niger |  Nigeria |  Norsunluurannikko |  Sambia |  Senegal |  Sierra Leone |
| Afrikka |  Sudan |  Tansania |  Tšad |  Tunisia |  Uganda |  Yhdistynyt arabitasavalta |
| Aasia |  Afganistan |  Burma |  Ceylon |  Filippiinit |  Hongkong |  Indonesia |
| Aasia |  Intia |  Irak |  Iran |  Israel |  Japani |  Kuwait |
| Aasia |  Etelä-Korea |  Libanon |  Malesia |  Mongolia |  Pakistan |  Singapore |
| Aasia |  Syyria |  Taiwan |  Thaimaa |  Vietnam |  |  |
| Eurooppa |  Alankomaat |  Belgia |  Bulgaria |  Espanja |  Irlanti |  Islanti |
| Eurooppa |  Iso-Britannia |  Italia |  Itä-Saksa |  Itävalta |  Jugoslavia |  Kreikka |
| Eurooppa |  Liechtenstein |  Luxemburg |  Länsi-Saksa |  Malta |  Monaco |  Neuvostoliitto |
| Eurooppa |  Norja |  Puola |  Portugali |  Ranska |  Romania |  Ruotsi |
| Eurooppa |  San Marino |  Suomi |  Sveitsi |  Tanska |  Tšekkoslovakia |  Turkki |
| Eurooppa |  Unkari |  |  |  |  |  |
| Amerikka |  Alankomaiden Antillit |  Argentiina |  Bahama |  Barbados |  Bermuda |  Brittiläinen Honduras |
| Amerikka |  Bolivia |  Brasilia |  Chile |  Costa Rica |  Dominikaaninen tasavalta |  Ecuador |
| Amerikka |  El Salvador |  Guatemala |  Guyana |  Honduras |  Jamaika |  Kanada |
| Amerikka |  Kolumbia |  Kuuba |  Meksiko |  Nicaragua |  Panama |  Paraguay |
| Amerikka |  Peru |  Puerto Rico |  Suriname |  Trinidad ja Tobago |  Uruguay |  Venezuela |
| Amerikka |  Yhdysvallat |  Yhdysvaltain Neitsytsaaret |  Yhdysvaltain Neitsytsaaret |  |  |  |
| Oseania |  Australia |  Fidži |  Uusi-Seelanti |  |  |  |
Osallistuneet maat.  Osallistui ensimmäistä kertaa.   Osallistui, aiempia osallistumisia.   Ei osallistunut.
Sundasalmi

Sundasalmi
Sundasalmi (sundaksi Selat Sunda) on 26–110 kilometriä leveä salmi Indonesiassa Jaavan ja Sumatran saarten välissä. Salmi yhdistää Jaavanmeren Intian valtamereen. Sundasalmella sijaitsevia saaria ovat muun muassa Krakatau, Rakata, Danan ja Perboewatan.
Rimau Balakin saarella on korallipuisto Rimau Coral Center.
Vuonna 1942 alueella käytiin Sundasalmen taistelu.
Kreikan naisten lentopallomaajoukkue

Kreikan naisten lentopallomaajoukkue edustaa Kreikkaa naisten arvokilpailuissa ja kansainvälisissä lentopallokilpailuissa. Se on pelannut olympialaisissa kotikisoissaan 2004,  MM-kilpailuissa vuonna 2002 ja EM-kilpailuissa viisi kertaa. Se on sijoittunut Euroopan liigassa jaetulle kolmannelle sijalle vuosina 2015 ja 2016.
Arvokilpailut > Olympialaiset

Yhdeksäs 2004
Arvokilpailut > MM-kilpailut

kymmenes 2002
Arvokilpailut > EM-kilpailut

Kahdeksas 1991
Yhdeksäs 1993
12:s 1985, 2001
14:s 2019
Sukumat

Sukumat on Tansanian suurin etninen ryhmä, johon kuuluu yli 5,5 miljoonaa henkeä. Nimi tarkoittaa pohjoisen asukkaita. Useimmat sukumat elävät maan pohjoisosissa Victorianjärven etelärannalla. Sukumat puhuvat bantukieliin kuuluvaa sukuman kieltä. Perinteinen elinkeino on maatalous ja karjanhoito; useimmat sukumat ovat omavaraisviljelijöitä. Ennen saksalaisten siirtomaaisännyyttä sukumat toimivat myös välittäjinä sisämaan kansojen ja rannikon swahilien välillä.
Subrahmanyam Jaishankar

| Subrahmanyam Jaishankar |
| --- | --- |

Intian ulkoministeri
 30. toukokuuta 2019 –  
Edeltäjä:  Sushma Swaraj
Parlamentaarikko Rajya Sabhassa
 5. heinäkuuta 2019 –  
Henkilötiedot
Syntynyt: 9. tammikuuta 1955 (ikä 69) New Delhi, Intia
Ammatti:  diplomaatti, poliitikko
Tiedot
Puolue:  Intian kansanpuolue
Koulutus:  kansainvälisten suhteiden tohtori
Tutkinnot:  Jawaharlal Nehrun yliopisto
Hallitus:  Modin II hallitus
Kunnianosoitukset:  Padma Shri (2019)
Subrahmanyam Jaishankar (tamiliksi சுப்பிரமணியம் ஜெய்சங்கர், Cuppiramaṇiyam Jeycaṅkar; 9. tammikuuta 1955) on intialainen poliitikko ja diplomaatti, joka valittiin vuonna 2019 maansa ulkoministeriksi. Ennen poliittista uraansa hän toimi Intian suurlähettiläänä Yhdysvaltoihin (2014–2015) ja Kiinaan (2009–2013) Jaishankar työskenteli Intian ulkoministeriölle vuodesta 1977 alkaen, jolloin hänen ensimmäinen kansainvälinen tehtävänsä oli toimia sihteerinä Moskovassa. Vuonna 1985 hän siirtyi Moskovasta Washingtoniin.
Jaishankar oli mukana neuvottelemassa Intian ja Yhdysvaltain välistä ydinsopimusta, minkä lisäksi hänen toinen suuri saavutuksensa oli Intian ja Kiinan välisen rajakiistan pahenemisen estäminen Doklamissa vuonna 2017.
Vuonna 2019 hänet palkittiin Padma Shri -palkinnolla.
Aiheesta muualla

Kuvia tai muita tiedostoja aiheesta Subrahmanyam Jaishankar Wikimedia Commonsissa
Lahden Ratsastajat

Lahden Ratsastajat ry on vuonna 1939 perustettu ratsastusseura. Seura perustettiin Hennalassa Lahdessa vuonna 1939 juuri ennen talvisodan alkua sotaväessä annetun ratsuväen koulutuksen innoittamana. Alkanut sota katkaisi toiminnan heti alkuunsa mutta vähitellen seuran toiminta aktivoitui jälleen 1950- ja 1960-lukujen taitteessa. Vuonna 1969 Lahden Ratsastajat ry sai käyttöönsä alueen alun perin Nastolaan kuuluneen Takkulan tilan maista. Tilalla sijaitsee edelleen alkuperäinen kerhorakennuksena toimiva päätalo sekä entisestä sikalasta remontoitu tallirakennus. Tämän yhä käytössä olevan tallin lisäksi seuralla on käytössään kaksi muuta vakituisessa käytössä olevaa tallirakennusta sekä kilpailukäyttöön tarkoitetut kesätallit. Vuonna 2003 seura rakensi alueelle uuden maneesin sekä varastorakennuksen.
Jäsenistö ja kilpailutoiminta

Seuraan on kuulunut 2000-luvun alkupuolella vuositasolla noin 300–350 jäsentä ja seura on vuosittain järjestänyt ratsastuskilpailuja este- ja kouluratsastuksessa seura-, alue-  ja kansallisella tasolla. Vuonna 2013 järjestettiin ensimmäiset kansalliset kilpailut vikellyksessä. Näiden lajien ohella seurassa on kilpailtu valjakkoajossa.
Ratsastuskoulu

Ratsastuskoulutoiminta on yli 70 vuoden historian aikana ollut joko yrittäjävetoista tai seuran omaa toimintaa. Vuoden 2013 maaliskuun alussa seura käynnisti jälleen oman ratsastuskoulun, kun vuodesta 2000 alkaen toimintaa pyörittänyt yritys lopetti toimintansa. Vuoden 2013 aikana tallirakennuksia on remontoitu vastaamaan vuoden 2014 alusta voimaan tulevia säädöksiä karsinoiden koosta.
Aiheesta muualla

http://www.lahdenratsastajat.fi/
http://www.takkulantalli.com/ (Arkistoitu – Internet Archive)
Krista Lagus

Krista Hannele Lagus (s. 1969) on suomalainen tietotekniikan asiantuntija ja yhteiskuntatieteilijä, joka on toiminut digitaalisen yhteiskuntatieteen professorina Helsingin yliopiston valtiotieteellisessä tiedekunnassa 1. elokuuta 2017 lähtien. Hän väitteli tekniikan tohtoriksi tietotekniikan oppiaineessa Teknillisessä korkeakoulussa vuonna 2000. Hän työskenteli tutkijana Aalto-yliopistossa ennen siirtymistään Helsingin yliopistoon.
Vuoden 2019 eduskuntavaaleissa Lagus oli Itsenäisyyspuolueen ehdokas Uudenmaan vaalipiirissä. Hän sai 212 ääntä eikä tullut valituksi.
Julkaisut

Krista Lagus: Text mining with the WEBSOM (väitöskirja). Espoo: Teknillinen korkeakoulu, 2000. https://www.researchgate.net/publication/33759355_Text_mining_with_the_WEBSOM
Aiheesta muualla

Krista Lagus Helsingin yliopiston tutkimusportaalissa
Krista Lagus ORCID:ssa
Krista Lagus ResearchGatessa
Krista Lagus Google Scholarissa
Koyukuk

| Koyukuk |
| --- | --- |

 Koordinaatit: 64°52′54″N, 157°42′16″W 
Valtio:  Yhdysvallat
Osavaltio:  Alaska
Piirikunta:  Yukon-Koyukuk
Pinta-ala:  
 – Kokonaispinta-ala:  16,3 km²
 – Josta vettä:  0,1 km² (0,64 %)
Väkiluku:  101
 – Väestötiheys:  6,2 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Koyukuk on kaupunki Alaskassa. Se sijaitsee Yukonjoella lähellä Koyukukjoen suuta. Kaupunki on noin 50 kilometriä länteen Galenasta.
Vuoden 2000 väestönlaskennassa kaupungin asukkaista 91,09 % kuului Amerikan alkuperäiskansoihin.